આજકાલ ઘણા લોકો વજન ઘટાડવા માટે જિમમાં જાય છે. જિમ કદી સસ્તું નથી હોતું અને એમાં જનારા લોકો ગરીબ નથી હોતા. આજકાલ લોકો રાતે આઠ-નવ-દસ પછી ડિનર લેવાનું શરૂ કરે છે. આ એક એવું અનિષ્ટ છે, જે મોંઘીદાટ હોટેલોમાં રિવાજ બનીને થીજી ગયું છે. બાબા રામદેવના શિષ્યનો વાર્તાલાપ કોઇ કોન્કલેવમાં ગોઠવાયો હતો. ત્યાં બેઠેલા સુખી સદ્્ગૃહસ્થોએ પ્રશ્ન પૂછ્યો: ‘વજન ઘટે તેનો કોઇ ઉપાય ખરો?’ જવાબમાં બાબા રામદેવના શિષ્યે કહ્યું: ‘સાત કે આઠ વાગ્યા પછી ખાવાનું ટાળો અને સવારે ઊઠ્યા પછી હૂંફાળું પાણી પીઓ.’